เดอะ แฟนแทสติก โฟร์: จุดเริ่มต้นปฐมบทใหม่

***เดอะ แฟนแทสติก โฟร์: จุดเริ่มต้นปฐมบทใหม่*** ( เขียนเป็น ***The Fantastic 4: First Steps***) เป็นภาพยนตร์อเมริกันแนวซุปเปอร์ฮีโร่ที่เตรียมฉายในอนาคต สร้างจากทีมซุปเปอร์ฮีโร่แฟนแทสติกโฟร์ของมาร์เวลคอมิกส์ ภาพยนตร์สร้างโดย มาร์เวลสตูดิโอส์ และจัดจำหน่ายโดย วอลต์ดิสนีย์สตูดิโอส์โมชันพิกเชอส์ เป็นภาพยนตร์เรื่องที่ 37 ในจักรวาลภาพยนตร์มาร์เวล (MCU) และเป็นการรีบูตครั้งที่สองของภาพยนตร์ชุด ''แฟนแทสติกโฟร์'' ภาพยนตร์กำกับโดย แมตต์ แชกแมน จากบทภาพยนตร์โดยทีมเขียนบท ได้แก่ เจฟฟ์ คาปลันและเอียน สปริงเกอร์, จอช ฟรีดแมน, คาเมรอน สไควร์ส, เอริก เพียร์สัน และปีเตอร์ คาเมรอน ภาพยนตร์ประกอบด้วยนักแสดงนำจำนวนมาก ได้แก่ เปโดร ปัสกัล, วาเนสซา เคอร์บี, โจเซฟ ควินน์ และอีบอน มอสส์-บาครัค ในทีมนักแสดงหลัก ร่วมกับ ราล์ฟ อิเนสัน, จูเลีย การ์เนอร์, พอล วอลเตอร์ ฮอเซอร์, นาตาชา ลีโอนน์ และ ซาราห์ ไนส์ ในภาพยนตร์ แฟนแทสติกโฟร์จะต้องปกป้องโลก Earth-828 จักรวาลแบบอนาคตย้อนยุคที่ได้รับแรงบันดาลใจจากยุค 1960 จากการถูกกลืนกินโดย กาแลกตัส สิ่งมีชีวิตที่ทรงพลังในจักรวาล 

ทเวนตีท์เซนจูรีฟอกซ์ เริ่มงานสร้างภาพยนตร์แฟนแทสติกโฟร์เรื่องใหม่หลังจาก *[[แฟนทาสติกโฟร์ (ภาพยนตร์ ค.ศ. 2015)|แฟนทาสติกโฟร์]]* (2015) ล้มเหลว หลังดิสนีย์เข้าซื้อกิจการในเดือนมีนาคม ค.ศ. 2019 การควบคุมแฟรนไชส์จึงถูกโอนไปยังมาร์เวลสตูดิโอส์ และมีการประกาศสร้างภาพยนตร์เรื่องใหม่ในเดือนกรกฎาคมปีเดียวกัน จอน วัตต์ ได้รับการแต่งตั้งให้เป็นผู้กำกับในเดือนธันวาคม ค.ศ. 2020 แต่ลาออกในเดือนเมษายน ค.ศ. 2022 แชกแมนเข้ามาแทนที่เขาในเดือนกันยายนปีเดียวกัน เมื่อคาปลันและสปริงเกอร์กำลังทำงานกับบทภาพยนตร์ การคัดเลือกนักแสดงเริ่มต้นขึ้นในช่วงต้น ค.ศ. 2023 และฟรีดแมนเข้าร่วมเขียนบทภาพยนตร์ใหม่ในเดือนมีนาคมปีเดียวกัน โดยมีสไควร์สและคาเมรอนเขียนบทด้วย มาร์เวลสตูดิโอต้องการเล่าเรื่องราวใหม่กับตัวละครมากกว่าจะเล่าเรื่องราวต้นกำเนิดของพวกเขาอีกครั้ง เพียร์สันเข้าร่วมขัดเกลาบทภาพยนตร์ในช่วงกลางเดือนกุมภาพันธ์ ค.ศ. 2024 เมื่อมีการประกาศรายชื่อนักแสดงหลัก การถ่ายทำเริ่มต้นตั้งแต่เดือนกรกฎาคมจนถึงพฤศจิกายน ค.ศ. 2024 ที่ไพน์วู้ดสตูดิโอในลอนดอน และมีการถ่ายทำนอกสถานที่ในลอนดอนและสเปน

*เดอะ แฟนแทสติก โฟร์: จุดเริ่มต้นปฐมบทใหม่* มีกำหนดเข้าฉายในสหรัฐในวันที่ 25 กรกฎาคม ค.ศ. 2025 และในประเทศไทยในวันที่ 24 กรกฏาคม ค.ศ. 2025 โดยเป็นภาพยนตร์เรื่องแรกของเฟสหก ของจักรวาลภาพยนตร์มาร์เวลที่จะเป็นบทนำไปสู่ ''อเวนเจอร์ส: ดูมส์เดย์'' ภาพยนตร์ได้รับคำวิจารณ์ในแง่บวกจากนักวิจารณ์ เป็นภาพยนตร์แฟนทาสติกโฟร์ที่ทำรายได้และคำวิจารณ์ดีที่สุด ภาพยนตร์ทำรายได้ทั่วโลก 520 ล้านดอลลาร์สหรัฐ

ภาคต่อกำลังอยู่ในขั้นตอนพัฒนา คาดการณ์ออกฉายปี 2028 โดยเชกแมนจะกลับมาเป็นผู้กำกับ

## เรื่องย่อ
ณ โลก-828 โลกสมัยอนาคตยุค 90  "จุดเริ่มต้นปฐมบทใหม่" จะพาทำความรู้จักกับครอบครัวแรกเริ่มของมาร์เวล รีด ริชาร์ด, ซู สตอร์ม, จอห์นนี่ สตอร์ม และเบน กริมม์ ในปี 1964 นับตั้งแต่ 4 ปี หลังจากที่กลายเป็น เดอะแฟนทาสติกโฟร์ ในปี 1960 พวกเขาต้องเผชิญหน้ากับบททดสอบที่หินที่สุด เมื่อถูกบีบคั้นให้ต้องเป็นผู้กอบกู้ความสงบด้วยสายสัมพันธ์ครอบครัว โลกของพวกเขากำลังถูกสิ่งมีชีวิตผู้หิวกระหายอย่าง กาแลกตัส กลืนกิน โดยมีผู้นำสาส์น ซิลเวอร์ เซอเฟอร์ เป็นผู้ช่วยของเขา

แผนการกลืนกินทั้งโลกพร้อมทุกคนอาจไม่ใช่ปัญหาใหญ่ ยกเว้นมันพลันกลายเป็นเรื่องส่วนตัว...อุบัติเป็นจุดเริ่มต้นแห่งภารกิจปกป้องครอบครัวที่เดิมพันทุกสิ่งที่โลกนั้นเคยมี

## นักแสดง
* เปโดร ปัสกัล รับบท รีด ริชาดส์ / คนพลังกายสิทธิ์:  หัวหน้าผู้นำของแฟนแทสติกโฟร์ ผู้มีพลังโมเลกุลในการยืดหยุ่นร่างกายอย่างไร้ขีดจำกัด สามีของซู เพื่อนสนิทของเบน และ พี่เขยของจอห์นนี่ 
* วาเนสซา เคอร์บี รับบท ซู สตอร์ม / สาวน้อยพลังล่องหน: พี่สาวของจอห์นนี่ ภรรยาและแม่ของ แฟรงกิ้น ลูกของรีด หนึ่งในสมาชิกแฟนแทสติกโฟร์ ผู้มีพลังล่องหน และควบคุมสนามพลังงาน
* อีบอน มอสส์-บาครัค รับบท เบน กริมม์ / คนพลังภูผาหิน: สมาชิกกลุ่มแฟนแทสติกโฟร์ เพื่อนสนิทของรีด ซู และจอห์นนี่ และอดีตนักบินอวกาศที่ถูกกัมมันตรังสีห่อหุ้มด้วยชั้นหินสีส้ม มอสส์-บาครัคถ่ายทอดตัวละครผ่านการจับภาพการแสดงและภาพที่สร้างด้วยคอมพิวเตอร์ (CGI) มากกว่าการแต่งหน้าเทียม และได้หารือเกี่ยวกับกระบวนการนั้นกับมาร์ก รัฟฟาโล ผู้รับบท บรูซ แบนเนอร์ / ฮัลค์ ในจักรวาลภาพยนตร์มาร์เวลโดยใช้เทคโนโลยีเดียวกัน แชคแมนปรึกษาหารือกับนักวิทยาศาสตร์และศึกษาหินในทะเลทรายเพื่อค้นหาข้อมูลอ้างอิงที่ดีที่สุดสำหรับการปรากฏตัวของสิ่งนั้น
* โจเซฟ ควินน์ รับบท  จอห์นนี สตอร์ม / คนพลังไฟ: น้องชายของซู เพื่อนสนิทของเบน น้องเขยของรีด หนึ่งในสมาชิกแฟนแทสติกโฟร์ ผู้ตกหลุมรักแชลลา-บัล / ซิลเวอร์เซอเฟอร์ ควินน์เป็นแฟนตัวยงของคริส อีแวนส์ ที่รับบทเป็น ทิม สตอรี่ ตัวละครในเรื่อง *[[Fantastic Four (2005 film)|แฟนแทสติกโฟร์]]* (2005) และ *[[สี่พลังคนกายสิทธิ์: กำเนิดซิลเวอร์ เซิร์ฟเฟอร์]]* (2007) แต่ไม่ได้อิงจากเวอร์ชันของอีแวนส์ในการถ่ายทอดเรื่องราวของตัวเอง
* จูเลีย การ์เนอร์ รับบท ชัลลา-บัล / ซิลเวอร์เซอเฟอร์: ผู้ประกาศสาส์นของกาแลคตัสที่มีผิวเป็นโลหะ ซึ่งเดินทางผ่านอวกาศบนยานที่มีลักษณะคล้ายกระดานโต้คลื่น การ์เนอร์ตั้งข้อสังเกตว่าตัวละครนี้มี "พลังงานลึกลับ" โดยเฉพาะอย่างยิ่งในเรื่องความสัมพันธ์ของเธอกับกาแลคตัส เธอค้นคว้าเกี่ยวกับ ท่าเล่นเซิร์ฟสำหรับบทบาทนี้ แต่กลับถูกดึงดูดไปที่ท่าเล่นเซิร์ฟของตัวละครที่วาดไว้ในหนังสือการ์ตูน โดยเปรียบเทียบท่าเล่นเซิร์ฟกับรูปปั้น เธอจึงนำทั้งสองท่ามารวมกันเพื่อ "เคลื่อนไหวอย่างสง่างาม เหมือนกับการเต้นรำ" การ์เนอร์แสดงเป็นซิลเวอร์เซิร์ฟเฟอร์ผ่านการจับภาพเคลื่อนไหว
* มาร์ก เกติสส์ รับบท เท็ด กิลเบิร์ต: พิธีกรรายการทอล์คโชว์ เดอะเทดกิลเบิร์ตโชว์ 
* ซาราห์ ไนส์ รับบท ลินน์ นิโคลส์: ประธานเจ้าหน้าที่มูลนิธิฟิวเจอร์ เพื่อนร่วมงานของซู
* พอล วอลเตอร์ ฮอเซอร์ รับบท ฮาร์วีย์ รูเพิร์ต เอลเดอร์/โมล แมน อดีตคู่ปรับของแฟนทาสติก 4 เพื่อนของซู ที่ก่อตั้งซับเทอเรเนี่ยน รัฐใต้ดินที่ตั้งอยู่ในนิวยอร์ก 
* นาตาชา ลีโอนน์ รับบท เรเชล โรซแมน คุณครูที่โรงเรียนบนถนนแยนซี่ที่เบนตกหลุมรัก 
* ราล์ฟ อิเนสัน รับบท กาแลกตัส: สิ่งมีชีวิตจากต่างดาวที่กินพลังชีวิตของดาวเคราะห์ 
แมทธิว วูด พากย์เสียงเป็น เฮอร์บี้ หุ่นยนต์ผู้ช่วยของแฟนแทนสติกโฟร์ ขณะที่ รอเบิร์ต ดาวนีย์ จูเนียร์ รับบท วิกเตอร์ ฟอน ดูม / ดอกเตอร์ดูม ในฉากหลังเครดิต โดยไม่เผยหน้าตา และจะปรากฏตัวใน ''อเวนเจอร์ส: ดูมส์เดย์'' (2026) จอห์น มัลโควิช รับบท เรดโกสต์ คู่ปรับของแฟนทาสติกโฟร์ที่ถูกตัดออกจากภาพยนตร์ อเล็กซ์ ไฮด์-ไวท์, รีเบคก้า สตาบ, เจย์ อันเดอร์วูด และ ไมเคิล เบลีย์ สมิธ จากภาพยนตร์แฟนแทสติกโฟร์ที่ไม่ได้ฉายในปี 1994 ปรากฏตัวในบทรับเชิญของประชาชนที่ให้สัมภาษณ์ หลังจากได้รับการช่วยเหลือโดยแฟนแทสติกโฟร์

## ผู้ให้พากย์เสียงไทย

* รีด ริชาดส์ / คนพลังกายสิทธิ์ - ภัคภูมิ ลิ้มมานะสถาพร
* ซู สตอร์ม / สาวน้อยพลังล่องหน - นิรมล กิจภิญโญชัย
* เบน กริมม์ / คนพลังภูผาหิน - ศิวพันธ์ บุณยรัตพันธุ์
* จอห์นนี สตอร์ม / คนพลังไฟ - อุกฤษณ์ ดิษฐากรณ์
* แชลลา-บัล / ซิลเวอร์เซอเฟอร์ - นัทนลัลน์ กิติทวีเกียรติ
* กาแลกตัส - จักรรัตน์ ศรีรักษ์ 
* ฮาร์วีย์ รูเพิร์ต เอลเดอร์/โมล แมน - อิทธิพล มามีเกตุ 
* ลินน์ นิโคลส์ - นภัทร บริสุทธิ์
* เรเชล โรซแมน - สมิตา ไทยจํานง

## อ้างอิง

## แหล่งข้อมูลอื่น

*  at Marvel.com
* 

หมวดหมู่:ภาพยนตร์ที่ออกฉายในปี พ.ศ. 2568
หมวดหมู่:ภาพยนตร์อเมริกันในคริสต์ทศวรรษ 2020
หมวดหมู่:ภาพยนตร์ภาษาอังกฤษในคริสต์ทศวรรษ 2020
หมวดหมู่:ภาพยนตร์ซูเปอร์ฮีโร
หมวดหมู่:ภาพยนตร์โลดโผนบันเทิงคดีแนววิทยาศาสตร์อเมริกัน
หมวดหมู่:แฟนแทสติกโฟร์
หมวดหมู่:ภาพยนตร์ที่มีฉากในนครนิวยอร์ก
หมวดหมู่:ภาพยนตร์ที่มีฉากในชั้นใต้ดิน
หมวดหมู่:ภาพยนตร์ที่ถ่ายทำในไพน์วูดสตูดิโอส์
หมวดหมู่:ภาพยนตร์ที่ถ่ายทำในลอนดอน
หมวดหมู่:ภาพยนตร์ในจักรวาลภาพยนตร์มาร์เวล
หมวดหมู่:ภาพยนตร์เริ่มต้นใหม่
หมวดหมู่:ภาพยนตร์ไอแมกซ์
หมวดหมู่:ภาพยนตร์เกี่ยวกับนักวิทยาศาสตร์
หมวดหมู่:ด็อกเตอร์ดูม